今日下午4點幾，食完o野，口痕痕想食埋豆花，特登走o黎呢間鍋貼大王度食。平時我會叫凍豆花，今日天氣有少少凍，我要熱豆花。阿姐即刻裝俾我。個碗好大，一片片咁，裝到滿一滿。覺得份量比凍豆花個發泡膠腕裝得仲多，好開心。(haha.. 呢個評語，好似唔知邊度見人寫過，但覺得今次真係feel到，都要再講一次)口感滑溜溜，糖水、紅糖，阿姐放o係你面前，任你自己加。我鍾意甜o的，梗係落多o的啦。因為都飽飽地，冇叫其他o野囉。覺得好滿足。